CELEX: 32014R1236
Language: sk
Date: 2014-11-18 00:00:00
Title: Vykonávacie nariadenie Komisie (EÚ) č. 1236/2014 z  18. novembra 2014 o povolení L-valínu produkovaného Corynebacterium glutamicum (DSM 25202) ako kŕmnej doplnkovej látky pre všetky druhy zvierat  Text s významom pre EHP

19.11.2014   
               
               
                  SK
               
               
                  Úradný vestník Európskej únie
               
               
                  L 332/26
               
            
         VYKONÁVACIE NARIADENIE KOMISIE (EÚ) č. 1236/2014
         z 18. novembra 2014
         o povolení L-valínu produkovaného Corynebacterium glutamicum (DSM 25202) ako kŕmnej doplnkovej látky pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:
         
                     (1)
                  
                  
                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
                  
               
                     (2)
                  
                  
                     V súlade s článkom 7 nariadenia (ES) č. 1831/2003 bola predložená žiadosť o povolenie L-valínu produkovaného Corynebacterium glutamicum (DSM 25202). K žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
                  
               
                     (3)
                  
                  
                     Žiadosť sa týka povolenia L-valínu produkovaného Corynebacterium glutamicum (DSM 25202) ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“.
                  
               
                     (4)
                  
                  
                     Európsky úrad pre bezpečnosť potravín (ďalej len „úrad“) dospel vo svojom stanovisku z 2. júla 2014 (2) k záveru, že L-valín produkovaný Corynebacterium glutamicum (DSM 25202) nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že sa z hľadiska výživy zvierat považuje za efektívny zdroj esenciálnej aminokyseliny L-valín. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
                  
               
                     (5)
                  
                  
                     Z posúdenia L-valínu produkovaného Corynebacterium glutamicum (DSM 25202) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej látky by sa preto malo povoliť podľa prílohy k tomuto nariadeniu.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľuje ako doplnková látka vo výžive zvierat.
         
         
            Článok 2
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. novembra 2014
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 268, 18.10.2003, s. 29.
         
            (2)  Vestník EFSA (EFSA Journal) (2014) 12(7): 3795.
      
      
         
            PRÍLOHA
            
                        Identifikačné číslo doplnkovej látky
                     
                     
                        Názov/meno držiteľa povolenia
                     
                     
                        Doplnková látka
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec platnosti povolenia
                     
                  
                        v mg/kg kompletného krmiva s obsahom vlhkosti 12 %
                     
                  
                        
                           Kategória výživných doplnkových látok. Funkčná skupina: aminokyseliny, ich soli a analógy
                        
                     
                  
                        3c369
                     
                     
                        —
                     
                     
                        L-valín
                     
                     
                        
                           Zloženie doplnkovej látky
                        
                        L-valín najmenej 98 % (v sušine)
                        
                           Charakteristika účinnej látky
                        
                        L-valín (kyselina (2S)-2-amino-3-metylbutánová) vyrábaný fermentáciou baktériou Corynebacterium glutamicum (DSM 25202).
                        Chemický vzorec: C5H11NO2
                        
                        Číslo CAS: 72-18-4
                        
                           Analytická metóda
                            (1)
                        
                        Na stanovenie L-valínu v kŕmnej doplnkovej látke: Monografia v rámci Kódexu chemických látok v potravinách (Food Chemical Codex) týkajúca sa L-valínu.
                        Na stanovenie L-valínu v premixoch, kŕmnych zmesiach a kŕmnych surovinách: ionexová chromatografia s pokolónovou derivatizáciou a spektrofotometrickou detekciou (HPLC/VIS) – nariadenie Komisie (ES) č. 152/2009.
                     
                     
                        všetky druhy
                     
                     
                        —
                     
                     
                         
                     
                     
                         
                     
                     
                        
                                    1.
                                 
                                 
                                    Na označení doplnkovej látky je potrebné uviesť:
                                    
                                                —
                                             
                                             
                                                obsah vlhkosti.
                                             
                                          
                              
                                    2.
                                 
                                 
                                    Na účely bezpečnosti používateľov: počas manipulácie by sa mala používať ochranná dýchacia maska, ochranné okuliare a rukavice.
                                 
                              
                                    3.
                                 
                                 
                                    Ak sa na označení kŕmnych surovín a kŕmnych zmesí uvádza dobrovoľné vyhlásenie o doplnkovej látke, musí obsahovať tieto údaje:
                                    
                                                —
                                             
                                             
                                                názov a identifikačné číslo doplnkovej látky,
                                             
                                          
                                                —
                                             
                                             
                                                množstvo pridanej doplnkovej látky.
                                             
                                          
                              
                     
                        9. decembra 2024
                     
                  
               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.